Diari Oficial de la Generalitat Valenciana


Sumari del DOGV 6820, del 17-07-2012 (2012/6483)

Notificació de la sentència dictada en el procediment ordinari número 925/2010.
-------------------------------------------------------------------------------

### Dades del document

Número de DOGV
:   6820

Data del DOGV
:   17-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6483


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 925/2010. [2012/6483]  
Assumpte civil 000925/2010  
Part demandant: Jan Arve Hestnes i Karen Julie Medlycott.  
Part demandada: Miguel Palmer Moya.  
Sobre: ordinaris.  
Secretària titular: María Engracia Román Ivorra.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 121/2012  
Benidorm, 28 de març de 2012  
Ángeles Pérez Botella, Magistrada jutgessa substituta del Jutjat de Primera Instància número 2 dels de Benidorm i partit, he vist el juí ordinari 925/2010, entaulat per Jan Arve Hestnes i Karen Julie Medlycott, assistit per la lletrada Verónica Yáñez i representat per la procuradora Begoña Liro Oriola, contra Miguel Palmer Moya, en rebel·lia, sense assistència lletrada ni representació processal, procedix dictar la present sentència sobre la base dels següents:  
Dispositiva  
Que estime íntegrament la demanda interposada per l'actora, i condemne Miguel Palmer Moya a pagar als actors, Jan Arve Hestnes i Karen Julie Medlycott, la quantitat de 152.500 euros de principal, més 25.798 euros en concepte d'interessos meritats des del 31 d'octubre de 2007 fins al 31 de març de 2010, en total 178.298 euros (cent setanta-huit mil dos-cents noranta-huit euros), més els interessos del 7% a comptar des de la data de la interposició de la demanda fins al complet pagament, i el condemne igualment al pagament de les costes processals.  
  
Que es notifique a les parts la present resolució, amb l'advertiment que no és ferma i que s'hi pot interposar un recurs d'apel·lació davant d'este Jutjat en el termini de 20 dies.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució haurà de constituir un depòsit de 50 euros, el qual es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 3025 YN EEEE AA) i s'indicarà, en el camp "Concepto" el codi "02 civil-apel·lació" i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Lliureu testimoniança d'esta sentència, que s'unirà a les presents actuacions, i l'original quedarà en el llibre de sentències d'este Jutjat.  
  
Esta és la meua sentència, que pronuncie, mane i firme.  
La jutgessa».  
Publicació. L'anterior sentència ha sigut llegida i publicada per la jutgessa que la va dictar en el dia de la seua data i en audiència pública, En done fe.  
Atés que es desconeix el domicili o residència actuals de la part demandada, Miguel Palmer Moya, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
Benidorm, 24 de maig de 2012.- La secretària judicial: María Engracia Román Ivorra.